1961-1963 ஆம் ஆண்டுகளில் தனது மூன்றாம் வகுப்பு முதல் ஐந்தாம் வகுப்பு வரை ராஞ்சியில் உள்ள செயின்ட் சேவியர் பள்ளியில் பயின்றார். 1970ஆம் ஆண்டு பாம்பே இந்திய தொழில்நுட்ப கழகம், மும்பை(ஐஐடி-பி)யில் சேர்ந்தார். ஆரம்பத்தில் அக்கல்வியை அவர் வெறுத்தார். ஆனால் இரண்டாம் ஆண்டு, அமெரிக்க பொருளாதார நிபுணர் பால் சாமுவேல்சன் என்பவர் ஸ்வீடிஷ் பொருளாதார நிபுணர் குன்னார் மயர்டாலுக்கு எழுதிய கடிதம் ஒன்றை படிக்க நேர்ந்தது. அக்கடிதத்தில் அவர், இயற்பியல் வல்லுனரும், ஏவுகணை விஞ்ஞானியுமான விக்ரம் சாராபாயை மிகப் புகழ்ந்து எழுதி இருந்தார். எப்படி அவர் சமுதாய அறைகூவலை விட அறிவியலில் தன்னை ஈடுபடுத்திக்கொண்டார் என்பதை பற்றி குறிப்பிட்டிருந்தார். அது அவர் சிந்தனையை தூண்டியது. 1975 ஆம் ஆண்டில் ஐஐடி-பியில் எந்திரப் பொறியியலில் இளங்கலை தொழில் நுட்ப வல்லுநர் பட்டம் பெற்றார். 2001 ஆம் ஆண்டில் ஐஐடி-பி அவருக்கு புகழ் பெற்ற முன்னாள் மாணவர் விருதை வழங்கியது.

1975-77 ஆம் ஆண்டுகளில் கார்னகி மெல்லோன் பல்கலைகழகத்தின் ஹைன்ஸ் கல்லூரியில் பயின்று, மேலாண்மை மற்றும் பொதுக் கொள்கையில் முதுகலை பட்டம் பெற்றார். 1977-78 ஆம் ஆண்டில், மாசசுசெட்ட்ஸ் தொழில் நுட்ப கல்லூரியின் புதிதாக நிறுவிய பல்துறை தொழில்நுட்ப கொள்கை திட்டப்படி தொழில்நுட்ப கொள்கை, பொருளாதாரம், பொறியியல் மற்றும் மேலாண்மை பயின்றார். ஆனால் அங்கு பெற்ற பட்டங்களைப் பற்றி அவர் குறிப்பிடவில்லை.

ஹைதரபாத், இந்திய வணிக கல்லூரியின் நிறுவன உறுப்பினர்களில் அவரும் ஒருவர். நியூயார்கைச் சேர்ந்த ஆசியா சொசைட்டியின் சர்வதேச குழுமத்தில் உறுப்பினராக உள்ளார். 
சீனா மீது ரமேஷுக்கு சிறப்பு ஆர்வம் உள்ளது. 2002 ஆம் ஆண்டு முதல் நியூ டெல்லி, இன்ஸ்டிட்யூட் ஆப் சைனீஸ் ஸ்டடீஸ் நிறுவனத்தின் மதிப்புறு ஆய்வாளராக உள்ளார். புத்த மதத்தின் மாணக்கராக தன்னைக் கருதுகிறார். கர்நாடக சங்கீதத்தையும், பரத நாட்டிய நடனத்தையும் விரும்புகிறார்.

கல்வி
தொழில் / வாழ்க்கை
இந்தியா சார்ந்த நியூட்ரினோ ஆய்வகம்
மரபணு மாற்றப்பட்ட (பிடி)கத்திரிக்காய்